**ELŐTERJESZTÉS**

**Tiszavasvári Város Önkormányzata Képviselő-testületének**

**2022. május 30-án tartandó rendes ülésére**

**Az előterjesztés tárgya:** Tiszavasvári egészségügyi alapellátás helyzetének vizsgálata

**Melléklet:**

**Ügyiratszám:** TPH/………..-….. /2022.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | Szmsz 5. melléklet 1.10. pont |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2022. május 23.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**Tiszavasvári egészségügyi alapellátás helyzetének vizsgálatáról**

**Tisztelt Képviselő-testület!**

Mindannyiunk számára ismeretes városunk egészségügyi alapellátását jellemző problémák, melyek megoldása egyre sürgetőbb feladat önkormányzatunk számára.

Az egészségügyi alapellátásról szóló 2015. évi CXXIII tv. (továbbiakban: Eü. tv.) 1.§-a értelmében:

„Az egészségügyi alapellátás biztosítja, hogy a beteg a lakóhelyén, illetve annak közelében hosszú távú, személyes kapcsolaton alapuló, folyamatos egészségügyi ellátásban részesüljön, nemétől, korától és betegsége természetétől függetlenül.”

Az Eü tv. 5. § (1) bekezdése alapján

„A települési önkormányzat az egészségügyi alapellátás körében gondoskodik:

*a****)* a háziorvosi, házi gyermekorvosi ellátásról,**

***b)* a fogorvosi alapellátásról,**

*c)* az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

*d)* a védőnői ellátásról, és

*e)* az iskola-egészségügyi ellátásról.”

Jelen előterjesztés elsődlegesen a felnőtt háziorvosi, a házi gyermekorvosi és fogorvosi alapellátás helyzetének ismertetésére irányul.

**Kiemelt probléma a betöltetlen háziorvosi praxisok helyzete, a helyettesítés megszervezése.** **Jelenleg két betöltetlen praxis van a településen,** melyből az egyik tartósan betöltetlennek minősül. Az egyik dr. Nyáguly István volt praxisa, melynek helyettesítés keretében történő ellátásáról már 2021. január 1. napja óta önkormányzatunk gondoskodik. A praxist dr. Nyáguly Istvánnak nem sikerült értékesítenie, így az a praxiskezelőre, azaz az Országos Kórházi Főigazgatóságra „szállt vissza”. A betöltésére vonatkozóan felhívás közzétételére is sor került több helyen, országos hatókörű hirdetési felületeken (pl.: Egészségügyi Közlöny), sajnos eredménytelenül. Mivel tartósan betöltetlen a körzet a NEAK finanszírozása is csökkent 2022. január 1,. napjától, a kieső összeget önkormányzatunk saját költségvetéséből fedezi annak érdekében, hogy legyen helyettesítő orvos, aki elvállalja a körzetet. A képviselő-testület elé kerülő helyettesítési feladatellátási szerződésekről való döntések meghozatalának számából látszik, hogy számos alkalommal került már a testület elé, amiatt, hogy egy-egy orvos csupán néhány hónapig tudja vállalni a helyettesítést.

A másik betöltetlen körzet néhai dr. Horai Károly felnőtt háziorvosi körzete, melyet szintén helyettesítés keretén belül lát el az önkormányzat.

A praxisjogra a**z önálló orvosi tevékenységről szóló 2000. évi II. törvény 2.§ (3) –(7) bekezdései az alábbiakat tartalmazzák**:

„2.§ (3) A praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.

(4) **A praxisjog jogosultjának halála esetén - egymást követő sorrendben - a praxisjog folytatására**

***a)* a házastárs, illetőleg**

***b)* az egyenesági leszármazó**

**jogosult.** A *b)* pontban meghatározott személyek között a leszármazási fok határozza meg a praxisjog folytatására való jogosultság sorrendjét.

(5) Ha a (4) bekezdés *b)* pontja alapján több, a jogszabályban meghatározott feltételeknek megfelelő személy lenne jogosult a praxisjog folytatására, e jogosultak a korábbi jogosult halálától számított 30 napon belül - jogvesztés terhe mellett - nyújthatják be az egészségügyi államigazgatási szervhez azt a megállapodásukat, amelyben megjelölik a praxisjog folytatására egyedül jogosult személyt.

(6) **Ha a (4) bekezdés alapján a praxisjog folytatására jogosult személy nem felel meg a jogszabályban meghatározott feltételeknek:**

**-** a praxisjog folytatására irányuló jogáról a sorrendben őt követő, a jogszabályi feltételeknek megfelelő személy javára lemondhat, illetőleg

**- a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti.**

(7) **Ha a praxisjog elidegenítésére a (6) bekezdés alapján jogosult személy e jogával az ott megjelölt határidőn belül nem él, a praxisjog megszűnik.”**

Amennyiben az érintett praxisjog elidegenítésére nem kerül sor a közeljövőben (a korábbi jogosult halálától számított 1 éven belül), a praxisjog megszűnik, „visszaszáll” a praxiskezelőre.

Fontos megemlítenünk, az egészségügyben dolgozó orvosok életkorát is, mely alapján várható, hogy hamarosan más praxisban is fenti nehézségekkel kell szembenéznünk, amennyiben a praxisjoggal rendelkező orvos nem tudja értékesíteni a praxisjogát.

A két éve szinte folyamatosan tartó Covid világjárvány miatt előírt veszélyhelyzeti intézkedések sem könnyítették meg az orvosok munkáját, többletfeladatot rótt rájuk (pl.: oltások szervezése, adminisztrációs feladatok).

**Tisztelt Képviselő-testület!**

Kiemelt és nem halasztható feladatnak kell, hogy tekintsük városunk egészségügyi alapellátási helyzetének megoldását. Javaslom, hogy a Szociális és Humán Bizottság, mint egészségügyi feladat-és hatáskörrel rendelkező bizottság készítsen egy előterjesztést a képviselő-testület részére, melyben kidolgozásra kerülnek azon lehetőségek, javaslatok melyek megoldást jelenthetnek a jelenlegi állapotra akár rövid, akár hosszútávon.

Kérem a Tisztelt Képviselő-testületet az előterjesztés megtárgyalására és a határozat-tervezet szerinti döntés meghozatalára.

Tiszavasvári, 2022. május 23.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…/2022. (V.30.) Kt. számú**

**határozata**

**Tiszavasvári egészségügyi alapellátás helyzetének vizsgálatáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 4. pontjában kapott felhatalmazás alapján és Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 5. melléklet 1.10. pontja alapján az alábbi határozatot hozza:

Felkéri Tiszavasvári Város Önkormányzata Képviselő-testülete Szociális és Humán Bizottságát, hogy vizsgálja meg a város egészségügyi alapellátásának helyzetét és tegyen megoldási javaslatokat az egészségügyi alapellátás folyamatos jövőbeli biztosítása érdekében.

Határidő: 2022. július 31. Felelős: SZHB elnöke

Felkéri a polgármestert a döntésről tájékoztassa a Szociális és Humán Bizottságot.

Határidő: azonnal Felelős: Szőke Zoltán polgármester