**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. május 30-án tartandó rendes ülésére**

Az előterjesztés tárgya:

**Tájékoztatás a Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok eredményéről**

Melléklet: Magyar Kézilabda Szövetség határozata,

Magyar Kosárlabdázók Országos Szövetségének határozata

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia

Az előterjesztés ügyiratszáma: TPH/3245-18/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.4. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Leányvári Attila | Tiszavasvári Sport Klub elnöke | lvattila@gmail.com |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés: nincs

Tiszavasvári, 2022. május 24.

**Huri-Szabó Szilvia**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Tájékoztatás a Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok eredményéről**

**Tisztelt Képviselő-testület!**

A **Tiszavasvári Sport Klub** (továbbiakban: TSK) és a **Tiszavasvári Sportegyesület** (továbbiakban: TSE) a **tiszavasvári 2448/6 helyrajzi számon** nyilvántartott, a valóságban 4440 Tiszavasvári, Petőfi utca 3. szám alatt található **a Városi Sportcsarnok megnevezésű sportlétesítmény felújítási munkálataira** vonatkozóan az illetékes Szövetséghez a 2022/2023-as évadra TAO pályázatot nyújtottak be. A Képviselő-testület a 69/2022. és 70/2022. (II.24.) Kt. számú határozatban a benyújtáshoz szükséges nyilatkozatok rendelkezésre bocsájtásáról és a szükséges önrész biztosításáról döntött.

A TSK megküldött tájékoztatása alapján a Magyar Kosárlabda Szövetséghez 2022/2023-as évadra beadott **TAO pályázat Sportfejlesztési Programjában** - **tárgyi eszköz felújítás/beruházás jogcímen** - a Városi Sportcsarnok ingatlan felújítására vonatkozó része **a Magyar Kosárlabdázók Országos Szövetsége által nem került támogatásra, az a Tiszavasvári Sport Klub 2022/2023. évi sportfejlesztési programjának jóváhagyó határozatában nem szerepel, azt a végleges elbírálás előtt a sportszervezet visszavonta.**

A TSE tájékoztatása alapján a Magyar Kézilabda Szövetség megvizsgálta a 2022/2023-as évadra beadott **TAO pályázat Sportfejlesztési Programját és annak szakmai tartalmát, illetve annak költségvetését a Kormányrendelet 4. §-ának (5) bekezdése, valamint a sportfejlesztési programban rendelkezésre álló információk alapján jóváhagyta.**

Fentiek alapján a TSE-vel együttműködve valósulhat meg a Városi Sportcsarnok teljeskörű felújítása, amely a 2021. augusztus 1-jei viharkár miatt vált szükségessé.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. május 24.

**Szőke Zoltán**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2022. (V.30.) Kt. számú**

**határozata**

**Tájékoztatás a Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok eredményéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Elfogadja **a Tiszavasvári Sport Klub TAO pályázat eredményére vonatkozó tájékoztatását, mely szerint a pályázó a kérelmet visszavonta.**
2. Elfogadja **a Tiszavasvári Sportegyesület TAO pályázat eredményére vonatkozóan benyújtott tájékoztatását és támogatja a Magyar Kézilabda Szövetség által kiadott JH01-10303/2022/MKSZ iktatószámú határozatában foglaltak szerinti megvalósítást.**
3. **Felkéri a Tiszavasvári Sportegyesület elnökét**, hogy a pályázattal kapcsolatos további folyamatokról tájékoztassa az önkormányzatot.

**Határidő**: azonnal **Felelős**: Szőke Zoltán polgármester