**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2022. május 30-án**

**tartandó rendes ülésére**

Az előterjesztés tárgya:

**A Nyíregyházi Szakképzési Centrum használatában lévő Tiszavasvári, Petőfi u. 1. sz. alatti ingatlanon végzendő kazánház rekonstrukciójához történő tulajdonosi hozzájárulás**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/7760-1/2022.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2022. május 23.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Gulyásné Gáll Anita

**ELŐTERJESZTÉS**

**- a Képviselő-testülethez -**

**A Nyíregyházi Szakképzési Centrum használatában lévő Tiszavasvári, Petőfi u. 1. sz. alatti ingatlanon végzendő kazánház rekonstrukciójához történő tulajdonosi hozzájárulásról**

**Tisztelt Képviselő-testület!**

A Nyíregyházi Szakképzési Centrum (továbbiakban: NYSZC) 2022. május 19-én kérelemmel fordult az Önkormányzathoz, melyben leírta, hogy a vagyonkezelésében lévő, Tiszavasvári, Petőfi u. 1. sz. alatti Tiszavasvári Szakképző Iskola és Kollégium iskolaépületében lévő, Sportcsarnok felőli északi kazánház rekonstrukciós kivitelezési munkáit szeretné elkezdeni, melyhez kéri az Önkormányzat tulajdonosi hozzájárulását.

A vagyonkezelésbe adott önkormányzati ingatlan vonatkozásában a vagyonkezelő a saját költségén az Önkormányzat előzetes írásbeli engedélye alapján jogosult

1. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
2. az elszámolt értékcsökkentést meghaladó, annak értékét növelő beruházást, felújítást végezni.

A beruházás, felújítás értékét az NYSZC-nek bizonylatokkal kell igazolnia és azokról évente be kell számolnia az Önkormányzatnak. A vagyonkezelésbe adott vagyont, annak értékét és változásait az NYSZC tarja nyilván.

Az NYSZC a felújítást saját költségén végzi el, azt azonban csak az Önkormányzat, mint tulajdonos előzetes hozzájárulásával valósíthatja meg.

Javaslom, hogy a Testület adja hozzájárulását az ingatlan értékét növelő felújításhoz.

Tekintettel arra, hogy az Önkormányzat tulajdonában lévő Petőfi u. 1. szám alatti ingatlanon megvalósuló kazánház rekonstrukcióval kapcsolatosan egy értéknövelő felújítás valósul meg, ezért szükséges rendelkezni arról, hogy az értéknövekedés elszámolása hogyan valósul meg.

Erre vonatkozóan javaslom egy külön megállapodás megkötését a Vagyonkezelővel, melyben rögzítésre kerül a tárgyban szereplő beruházás elszámolása.

Kérem, hogy az előterjesztést szíveskedjenek megtárgyalni és a határozat-tervezetet elfogadni.

Tiszavasvári, 2022. május 23.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata  
KÉPVISELŐ-TESTÜLETÉNEK**

**…/2022. (…..) Kt. sz.**

**határozata**

**A Nyíregyházi Szakképzési Centrum használatában lévő Tiszavasvári, Petőfi u. 1. sz. alatti ingatlanon végzendő kazánház rekonstrukciójához történő tulajdonosi hozzájárulásról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

1. A Képviselő-testület **hozzájárul,** hogy a **Nyíregyházi Szakképzési Centrum** (4400 Nyíregyháza Dugonics u. 10-12.) – mint a **Tiszavasvári,** **Petőfi u. 1.** sz. alatti önkormányzati ingatlan vagyonkezelője – a Tiszavasvári Szakképző Iskola és Kollégium iskolaépületében lévő, Sportcsarnok felőli északi **kazánház rekonstrukciós kivitelezési munkáit megvalósítsa.** (határozat 1. melléklete)

2. A Képviselő-testület **jóváhagyja** a Tiszavasvári Város Önkormányzata és a Nyíregyházi Szakképzési Centrum közötti **megállapodást** a határozat 2. melléklete szerinti tartalommal, melynek tárgya az Önkormányzat tulajdonában lévő 4440 Tiszavasvári, Petőfi u. 1. szám alatti, NYSZC Tiszavasvári Szakképző Iskola és Kollégium iskolaépületében lévő, Sportcsarnok felőli északi **kazánház értéknövelő rekonstrukciója.**

3.1. Felkéri a Nyíregyházi Szakképzési Centrum vezetőjét, hogy a beruházás, felújítás értékét a felújítás befejezését követően bizonylatokkal igazolja, és arról írásban számoljon be az Önkormányzat részére.

3.2. Felkéri a polgármestert a megállapodás aláírására és a Nyíregyházi Szakképzési Centrum részére történő megküldésére.

Határidő: azonnal Felelős: Szőke Zoltán polgármester

…/2022. (…)Kt. határozat 1. melléklete

**TULAJDONOSI HOZZÁJÁRULÁS**

**Tiszavasvári Város Önkormányzata** (4440 Tiszavasvári, Városháza tér 4.) képviseletében, Szőke Zoltán polgármester, mint a tiszavasvári 2443 helyrajzi számú, 4440 **Tiszavasvári, Petőfi u. 1.** szám alatti ingatlan tulajdonosa **hozzájárulok** az ingatlanon lévő oktatási intézményhez tartozó - sportcsarnok felőli - északi **kazánház rekonstrukciós munkáihoz**, amennyiben az ezzel kapcsolatos mindennemű költséget a Nyíregyházi Szakképzési Centrum vállal.

Fenti hozzájárulásomat a Nyíregyházi Szakképzési Centrum, mint vagyonkezelő kérelmére adtam meg.

Jelen hozzájárulásom nem mentesíti a kérelmezőt az egyéb szakhatósági engedélyek beszerzése alól.

Tiszavasvári, 2022. …

**Tiszavasvári Város Önkormányzata**

**képv. Szőke Zoltán polgármester**

…/2022. (…)Kt. határozat 2. melléklete

**Megállapodás**

Mely létrejött Tiszavasvári Város Önkormányzata Képviselő-testületének …/2022. (V:30.) Kt. sz. határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

törzsszáma: 732462

adószám: 15732468-2-15

képviseli: Szőke Zoltán polgármester

mint **Tulajdonos** (továbbiakban: Tulajdonos), másrészről

**Nyíregyházi Szakképzési Centrum**

székhelye: 4400 Nyíregyháza, Dugonics u. 10-12.,

adószáma: 15832070-2-15

képviseli:…

mint **Vagyonkezelő** (továbbiakban: Vagyonkezelő) a továbbiakban együttesen Szerződő Felek között az alábbi feltételekkel:

**Előzmények**

Szerződő Felek rögzítik, hogy a tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő ingatlan - rendeltetése szerint a NYSZC Tiszavasvári Szakképző Iskola és Kollégium - Tiszavasvári Város Önkormányzata kizárólagos tulajdonában és a Nyíregyházi Szakképzési Centrum vagyonkezelésében van Tiszavasvári Város Önkormányzata és a Nyíregyházi Szakképzési Centrum között létrejött vagyonkezelési szerződés alapján.

1. A megállapodás tárgya:

A tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő **NYSZC Tiszavasvári Szakképző Iskola és Kollégium** iskolaépületében lévő, Sportcsarnok felőli északi **kazánház rekonstrukciós kivitelezési munkálatainak** elszámolása.

2. A Vagyonkezelő saját költségén a Tulajdonos tulajdonában álló tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő NYSZC Tiszavasvári Szakképző Iskola és Kollégium iskolaépületében lévő, Sportcsarnok felőli északi **kazánház rekonstrukcióját** valósítja meg.

3. Vagyonkezelő kötelezettséget vállal arra, hogy az Előzmények alcím alatt hivatkozott vagyonkezelői szerződésben meghatározottaknak megfelelően a **felújítás értékét a felújítást befejezését követően bizonylatokkal igazolja a Tulajdonos felé.**

4. Szerződő Felek megállapodnak, hogy a **Tulajdonos hozzájárulásával a 2. pontban megjelölt értéknövelő felújítási munkák vonatkozásában a Vagyonkezelő** – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tulajdonos részére**.

5. Vagyonkezelő kinyilatkozza, hogy a **2. pontban feltüntetett beruházás vonatkozásában semmilyen megtérítési és egyéb igénye nincs és nem is lesz a Tulajdonossal szemben.**

**6.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg.

Tiszavasvári, 2022………………… Nyíregyháza, 2022…………………………

**Tiszavasvári Város Önkormányzata Nyíregyházi Szakképzési Centrum**

**képv.: Szőke Zoltán polgármester képv.: …**