**FÖLDHASZNÁLATI JOGOT ALAPÍTÓ SZERZŐDÉS**

amely létrejött egyrészről

**TISZAVASVÁRI önkormányzata**

mint földtulajdonos („**Tulajdonos**”)

és az

**NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság**

mint földhasználó („**Földhasználó**”),

között

a

Tiszavasvári **belterület/külterület** 0371/19 **helyrajzi szám alatt felvett,**

**ingatlanon alapítandó földhasználati jog tárgyában**

készítette:



**FÖLDHASZNÁLATI JOGOT ALAPÍTÓ SZERZŐDÉS**

**(a továbbiakban: jelen Szerződés)**

amely létrejött

egyrészről a **Tiszavasvári Város Önkormányzata** (székhely: **4440 Tiszavasvári, Városháza tér 4.**; adószám: **15732468-2-15** statisztikai számjele:15732468-8411-32-115 törzsszám: 732462; képviseli: **Szőke Zoltán** polgármester), mint földtulajdonos (a továbbiakban: **Tulajdonos**),

másrészről az **NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság** (székhely: 1036 Budapest, Lajos utca 103.; adószám: 25456790-2-44; statisztikai számjele: 25456790-8299-114-01; nyilvántartja a Fővárosi Törvényszék Cégbírósága 01-10-048725 cégjegyzékszámon; Képviseletében eljár: Vásárhelyi Tibor Pál vezérigazgató, önálló cégjegyzési joggal) mint földhasználó (a továbbiakban: „**Földhasználó**”),

a fentiek együttesen, a továbbiakban **Felek**, külön -külön: **Fél** - között a mai napon, az alábbi feltételek szerint

1. **ELőzmények**
2. A Földhasználó, mint kedvezményezett hulladékudvarok létesítése, valamint lakossági azbesztmentesítés megvalósítása és kapcsolódó költségek támogatása tárgyában benyújtott KGEF/122685-3/2021-ITM iktatószámú, 2021. november 26. napján kelt írásbeli támogatási kérelmére az Innovációs és Technológiai Minisztérium, mint támogató a 2021. december 29-én kelt KGEF/1609/2021-ITM\_SZERZ támogatói okiratban (a továbbiakban: „**Támogatói Okirat**”) meghatározott feltételek mellett anyagi támogatást nyújtott a Földhasználó, mint kedvezményezett részére.
3. Földhasználó, mint kedvezményezett a támogatási kérelmében, a Támogatási Okirat I. sz. mellékletét képező szakmai feladattervben és a Támogatási Okirat II. sz. mellékletét képező költségtervben részletezettek szerint új hulladékudvarokat épít, olyan magyarországi településeken, amelyeken korábban nem volt elérhető ez a szolgáltatás (továbbiakban: „**Szakmai feladat**”).
4. Tekintettel arra a körülményre, hogy Földhasználó, mint kedvezményezett az Tiszavasvári Város Önkormányzat területén, a Tulajdonos 1/1 arányú kizárólagos tulajdonában lévő Tiszavasvári belterület/külterület, 0371/19 hrsz-ú 1076 m2 alapterületű ingatlanon (a továbbiakban: „**Ingatlan**”) kívánja – többek között – a Szakmai feladatát ellátni, ezért a Tulajdonos az Ingatlannak a jelen Szerződés II.3. pontjában részletesen meghatározott területrészén (az Ingatlan jelen Szerződés alapján földhasználati joggal terhelt területrésze: „**Földhasználati Joggal Terhelt Terület”**) földhasználati jogot alapít a Földhasználó részére a jelen Szerződés rendelkezései szerint.
5. A Földhasználati Joggal Terhelt Területen a Földhasználó a Szakmai feladatának a megvalósítása során, saját beruházásában hulladékudvart kíván létesíteni (a továbbiakban: „**Felépítmény**”) és működtetni, oly módon, hogy a Földhasználati Joggal Terhelt Terület rendeltetésszerű használatához szükséges földhasználati joga az ingatlan-nyilvántartásba bejegyzésre kerül.
6. Földhasználó a Felépítményt a hulladékról szóló 2012. évi CLXXXV. törvény (a továbbiakban: „**Ht.**”) 2. § (1) bekezdés 37. pontja szerinti közszolgáltatók részére - a 27.-27.a. pont és 42. § (1) bekezdés szerinti hulladékgazdálkodási közszolgáltatási feladataik ellátása érdekében – üzemeltetésbe fogja adni.
7. Jelen szerződés a nemzeti vagyonról szóló 2011. évi CXCVI. törvény (a továbbiakban: „Nvtv.”) 11. § (11)-(12) bekezdése és (17) bekezdés b) pontja, illetve a Magyarország helyi önkormányzatairól szóló 2011. évi CLXXXIX. törvény (a továbbiakban: „Mötv”) 108/B. § a) pont alapján versenyeztetés mellőzésével került megkötésre.

1. Felek rögzítik, hogy Tiszavasvári Város Önkormányzat Képviselő-testülete [\*] számú határozatával (a továbbiakban: „**Határozat**”) hozzájárult ahhoz, hogy a Földhasználati Joggal Terhelt Területen a Földhasználó a Szakmai feladatának ellátásával összefüggésben Felépítményt létesítsen és üzemeltessen, illetve közszolgáltatók részére üzemeltetésbe adja, továbbá ezzel kapcsolatban a Földhasználati Joggal Terhelt Területen a Földhasználó, mint jogosult részére térítésmentes földhasználati jog alapításáról is határozott.
2. **a FÖLDHASZNÁLATI JOGOT ALAPÍTÓ SZERZŐDÉS tárgya**
3. Felek rögzítik, hogy a Tulajdonos 1/1 arányú kizárólagos tulajdonát képezi a **Tiszavasvári külterület, 0371/19 helyrajzi szám alatt felvett** 1076 m2 alapterületű Ingatlan.
4. Felek rögzítik, hogy az Ingatlan vonatkozásában az okiratszerkesztő ügyvéd közreműködésével – a TAKARNET rendszeren keresztül – a jelen Szerződés aláírásának napján beszerezték a [\*] Kormányhivatal illetékes Földhivatali Főosztálya (a továbbiakban: **„Illetékes Földhivatal”**) által kiállított nem hiteles tulajdoni lap másolatát (a továbbiakban: **„Tulajdoni lap másolat”**), amely alapján az Ingatlan tulajdoni lapján az alábbi tények, jogok kerültek be-, illetve feljegyzésre:

2. sz. bejegyző határozat: 48175/3/2020.05.04. Vezetékjog OPUS TITÁSZ Áramhálózati Zrt. javára 200m2 területre.

Felek rögzítik, hogy az okiratszerkesztő ügyvéd az Ingatlan Tulajdoni lap másolatát rendelkezésre bocsátotta, az a jelen Szerződés **1. sz. melléklet**ét képezi.

1. **Földhasználati jog alapítása:** A Felek megállapodnak abban, hogy a jelen Szerződés aláírásával a jelen Szerződés tartama alatt, az abban meghatározott feltételek mellett és térítésmentesen a Tulajdonos földhasználati jogot enged a Földhasználó részére az Ingatlannak a jelen Szerződés 1. számú mellékletét képező [\*] számon záradékolt vázrajz szerint, mindösszesen 1076 m2 alapterületén (a továbbiakban: „**Földhasználati Joggal Terhelt Terület**”), annak érdekében, hogy azon a Földhasználó a Szakmai feladatának eleget téve saját beruházásában és kockázatára, a saját tervei és építési engedély alapján a Földhasználó felépítse és működtesse a Felépítményt.

Ennek érdekében a Felek megállapodnak, hogy a jelen SzerződésbenFöldhasználati Joggal Terhelt Területként meghatározott területrészre vonatkozóan a jogszerű és rendeltetésszerű használat biztosítása és a Felépítmények építése és üzemeltetése érdekében a Tulajdonos a Földhasználó javára – kizárólag hulladékudvar üzemeltetése céljából – a Polgári Törvénykönyvről szóló 2013. évi V. törvény (a továbbiakban: „**Ptk.”**) 5:18. § (2) bekezdése és az 5:19. § (1) bekezdése, valamint 5:145 §-a szerint határozatlan időtartamra Földhasználati jogot alapít a jelen Szerződés rendelkezései szerint.

1. A Felek rögzítik, hogy a Felépítmény (hulladékudvar) létrejöttét követően a Ptk. 5:145. §-a alapján Földhasználati Jog illeti meg a Földhasználót, mint a Felépítmény tulajdonosát a Felépítmény rendeltetésszerű használatához szükséges mértékben, amely földhasználati jogot a Felépítmény tulajdonosa az ingatlan-nyilvántartásba az Ingatlan tulajdoni lapjára a jelen Szerződés tartamára jogosult bejegyeztetni, a jelen Szerződés bármely okból történt megszűnése esetére pedig köteles annak törléséhez hozzájárulni.
2. A Tulajdonos kötelezettséget vállal arra, hogy a jelen Szerződéssel alapított földhasználati jogot nem szünteti meg a Felépítmény működésének megkezdését követő legalább 15 éven keresztül.
3. A Tulajdonos biztosítja a Földhasználó részére a Földhasználati Joggal Terhelt Területen létesítendő Felépítmény rendeltetésszerű és a Földhasználó Szakmai feladatának megvalósításával összefüggő használatát, mely kiterjed különösen a közműhálózatokra történő csatlakozásra, megközelíthetőség biztosítására, minden olyan feltétel biztosítására, mely a Felépítmény jogszabályoknak, hatósági engedélyeknek megfelelő felépítéséhez, illetve üzemeltetéséhez szükséges.
4. Felek megállapodnak, hogy a Felépítmény üzemeltetésének időszaka során esetlegesen kialakuló szennyezésért kizárólag az üzemeltetőt terheli felelősség.
5. **FÖLDHASZNÁLATI DÍJ**
6. Az Nvtv. 11. § (13) bekezdése és az Mötv. 108. § (1) bekezdés és „*hulladékgazdálkodási közszolgáltatás*”, mint közfeladatot meghatározó Ht. 2. § (1) bekezdés 27.-27.a. pontjaira tekintettel a földhasználati jog alapítása, valamint gyakorlása térítésmentes, a Tulajdonos a Földhasználati Joggal Terhelt Terület használatát a Földhasználó részére ingyenesen biztosítja.
7. **az ingatlan-nyilvántartásra vonatkozó rendelkezések**
8. **A Tulajdonos a jelen Szerződés aláírásával egyidejűleg feltétlen és visszavonhatatlan hozzájárulását adja ahhoz, hogy a kizárólagos tulajdonában álló Ingatlannak a Földhasználati Joggal Terhelt Területére, azaz Tiszavasvári, külterület 0371/19 hrsz-ú terület vonatkozásában a Földhasználó javára, határozatlan időtartamra földhasználati jog kerüljön bejegyzésre az ingatlan-nyilvántartásba.**
9. **KIJELENTÉSEK, szavatosság**
10. Felek kijelentik, hogy a jelen Szerződés aláírása előtt az Ingatlan tulajdoni lapját megtekintették, az abban foglaltakat megismerték és ennek tudatában köti meg a jelen Szerződést.
11. A Tulajdonos szavatolja, hogy az Ingatlan - a jelen Szerződés II.2. pontjában megjelölt esetleges terheket meghaladóan - per-, igény- és tehermentes, kijelenti továbbá, hogy az Ingatlanra harmadik személynek a fent rögzítetteteket meghaladóan nincs olyan joga, mely a Földhasználó földhasználati jogának alapítását, illetve annak gyakorlását korlátozná, vagy akadályozná.
12. A Tulajdonos kijelenti és szavatolja, hogy a hatályos Helyi Építési Szabályzat alapján a Földhasználati Joggal Terhelt Terület alkalmas a Földhasználó által folytatni kívánt hulladékgazdálkodási tevékenységre.
13. A Tulajdonos szavatol továbbá azért, hogy a jelen Szerződés hatálya alatt a Felépítmény működtetését, illetve használatát semmilyen körülmény nem akadályozza vagy korlátozza, így különösen nem épít/létesít olyan felépítményeket a Felépítmény környezetében, amelyek a Felépítmény rendeltetésszerű használatát, illetve működtetését korlátozzák vagy akadályozzák.
14. A Tulajdonos köteles megtéríteni a Földhasználónak minden olyan kárát – így különösen a Felépítmény nem működéséből eredő károkat -, amelyet a Földhasználó a Tulajdonos jelen Szerződésben tett nyilatkozatainak és szavatosságvállalásainak megszegése, illetve a Tulajdonos jelen Szerződés szerinti bármely más kötelezettségének megszegése eredményeképpen szenved el.
15. Tulajdonos kijelenti és szavatolja, hogy amennyiben a Földhasználó a Felépítmény üzemeltetését megbízott személy útján, így különösen hulladékgazdálkodási közszolgáltatóval végezteti, úgy a jelen Szerződés által a Földhasználó részére biztosított jogokat a Tulajdonos ezen, a Földhasználó által megbízott személy részére – kizárólag hulladékudvar üzemeltetése céljából – is ugyanolyan feltételekkel biztosítja.
16. A Földhasználó a Felépítményt a Tulajdonos hozzájárulása nélkül is elidegenítheti, illetve megterhelheti. A Tulajdonos kijelenti és kifejezetten kötelezettséget vállal arra, hogy amennyiben a Földhasználó, illetve a Felépítmény tulajdonosának személyében változás következik be, úgy abban az esetben feltétlen és visszavonhatatlan hozzájárulását adja ahhoz, hogy az Ingatlannak Földhasználati Joggal Terhelt Területére az új földhasználó javára, határozatlan időtartamra földhasználati jog kerüljön bejegyzésre az ingatlan-nyilvántartásba, továbbá biztosítja számára a jelen Szerződésben foglalt jogok gyakorlását.
17. **birtokátruházás**
18. A Földhasználati Joggal Terhelt Területet a Tulajdonos a jelen Szerződés aláírásától számított [\*] napon belül, a Felek által előzetesen megtekintett állapotban köteles az Földhasználó birtokába adni. A birtokátruházás során a Felek átadás-átvételi eljárást folytatnak le. A birtokátruházás során a Felek közösen bejárják a Földhasználati Joggal Terhelt Területet és jegyzőkönyvben rögzítik annak állapotát.
19. A Földhasználó a birtokátruházás napjától viseli a Földhasználati Joggal Terhelt Terület használatával kapcsolatos terheket és a kárveszélyeket és rendelkezik a földhasználati jogosultságához kapcsolódó jogokkal.
20. **a felek nyilatkozatai**

1. A Felek kijelentik, hogy a magyar jogszabályok szerint a jelen Szerződés aláírásakor szerződéskötési képességük nem korlátozott. A Földhasználó a magyar jog szerint Magyarországon bejegyzett és a jogszabályoknak megfelelően működő gazdasági társaság, azaz magyar honosságú jogi személy. A Tulajdonos kijelenti, hogy Magyarországon működő, a magyar jogszabályok szerint megalakult önkormányzat, azaz magyar honosságú jogi személy.
2. A Földhasználó jelen Szerződés cégszerű aláírásával figyelemmel a nemzeti vagyonról szóló 2011.évi CXCVI. törvény („**Nvtv”**.) 3.§. (2) bekezdésében foglaltakra - kijelenti, hogy az Nvtv. 3. §. (1) bekezdés 1. pont b) alpontja szerinti átlátható szervezetnek minősül, így vele a tárgyi Ingatlan vonatkozásában Földhasználati jogot alapító szerződés köthető.
3. A jelen Szerződés szerinti földhasználati jog alapításával összefüggő ingatlan-nyilvántartási eljárás összes költsége és a jelen Szerződés megkötésével kapcsolatos (ideértve a Földhasználói jogi képviselet ellátásával összefüggésben felmerülő díjakat, de kifejezetten ide nem értve a jelen Szerződést szerkesztő ügyvédi iroda díját) további költség a Földhasználót terheli.

A hulladékudvar üzemeltetéséhez szükséges engedélyek beszerzésének, valamint az üzemeltetés költségeit az üzemeltető viseli.

1. Felek kötelesek a jóhiszeműség, a rendeltetésszerű joggyakorlás elveinek szem előtt tartásával eljárni, egymást – a jelen Szerződés teljesítése érdekében – valamennyi lényeges körülményről haladéktalanul tájékoztatni.
2. A Felek megállapodnak, hogy a Földhasználó földhasználati jogának a bejegyzése érdekében messzemenően együttműködnek egymással minden olyan módon, amit a jogszabályi rendelkezéseken felül a kölcsönös jóhiszeműség és tisztesség elve megkövetel. Így amennyiben az ingatlan-nyilvántartási eljárás során bármilyen probléma felmerül Földhasználó földhasználati jogának az ingatlan-nyilvántartásba történő bejegyzésével kapcsolatban, akkor a Felek kötelesek minden olyan jogcselekményt, illetve jognyilatkozatot határidőben megtenni, és teljes mértékben együttműködni, amely ahhoz szükséges, hogy az ügyleti akaratuknak megfelelő cselekmények teljesedésbe menjenek. A Tulajdonos kötelezettséget vállal továbbá arra, hogy minden olyan jogcselekményt, illetve jognyilatkozatot megtesz és teljes mértékben együttműködik a Fölhasználóval annak érdekében, hogy a Földhasználati Joggal Terhelt Területen létesítendő Felépítmény létesítéséhez, illetve működtetéséhez szükséges valamennyi hatósági engedély kiadásra kerüljön.
3. **ÜGYVÉDI MEGHATALMAZÁS**
4. Felek megbízzák, egyúttal meghatalmazzák a KERTÉSZ ÉS TÁRSAI ÜGYVÉDI IRODÁT (1062 Budapest, Andrássy út 59., képviseletében eljár: DR: KERTÉSZ JÓZSEF TAMÁS ügyvéd, Partner) jelen Szerződés ellenjegyzésével, valamint az ingatlan-nyilvántartási eljárásban történő képviseletükkel. Felek jelen Szerződést egyúttal ügyvédi tényvázlatnak és megbízásnak is tekintik. Az eljáró ügyvéd jelen Szerződés ellenjegyzésével meghatalmazást is magában foglaló megbízásokat elfogadja, és nyilatkozik arról, hogy a megbízásokat ellátja. A jelen ügyben a Megbízott valamennyi tagja és alkalmazott ügyvédje, valamint ügyvédjelöltje jogosult eljárni.
5. **VEGYES RENDELKEZÉSEK**
6. Felek jelen Szerződés aláírásával kijelentik, hogy az eljáró ügyvéd a személyazonosításukat a Pmt., valamint az ügyvédi tevékenységről szóló 2017. évi LXXVIII. törvény (továbbiakban: Üttv.) alapján elvégezte, és hozzájárulásukat adják ahhoz, hogy az okiratkészítés alapjául szolgáló okmányaikról másolatot készítsen és azokat az iratoknál – az adatvédelemről szóló jogszabályi rendelkezésekre figyelemmel – megőrizze.
7. Felek rögzítik, hogy a jelen Szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet (a továbbiakba: GDPR) rendelkezéseit.
8. Felek rögzítik továbbá, hogy a jelen Szerződéses együttműködés során személyes adatokat csak és kizárólag a jelen Szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
9. Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik Félnek szükséges.
10. Felek kijelentik, hogy az eljáró ügyvéd részéről teljes körű tájékoztatást kaptak a fővárosi és megyei kormányhivatalokról, valamint a fővárosi és megyei kormányhivatalok kialakításával és a területi integrációval összefüggő törvénymódosításokról szóló 2010. évi CXXVI. törvény 20/P. §-a szerinti adatváltozás-kezelési szolgáltatás igénybevételének lehetőségéről, azzal kapcsolatban további tájékoztatást nem igényelnek.
11. Felek rögzítik, hogy a Földhasználó a cégkivonatát és a képviselőjének képviseleti jogosultságát igazoló aláírásmintát/ aláírási címpéldányt eljáró ügyvéd és a Tulajdonos számára bemutatta. Földhasználó kijelenti, hogy a cégadataiban a cégkivonatában és az aláírásmintában/aláírási címpéldányaiban rögzített adatokhoz képest változás nem történt. Földhasználó kéri az illetékes Földhivatalt, hogy az Ingatlan-nyilvántartási eljárás lefolytatásához a Földhasználó cégkivonatát és képviselőjének aláírásmintáját az Inytv. 37. § (3a) - (3b) bekezdésének alapján szerezze be.
12. Felek rögzítik, hogy Tulajdonos képviselőinek képviseleti jogosultságát igazoló aláírási címpéldányt eljáró ügyvéd számára bemutatta.
13. Jelen Szerződésben nem szabályozott kérdésekben a hatályos magyar jogszabályok, így különösen a nemzeti vagyonról szóló 2011. évi CXCVI. törvény, Magyarország helyi önkormányzatairól szóló 2011. évi CLXXXIX. törvény és a Polgári Törvénykönyvről szóló 2013. évi V. törvény rendelkezései az irányadóak.
14. Jelen Szerződés a Felek általi aláírásának napján jön létre. Amennyiben a Felek a jelen Szerződést nem egyidejűleg írják alá, akkor a legutoljára megtett aláírás időpontjában jön létre.

Felek kijelentik, hogy a jelen Szerződés aláírásához szükséges felhatalmazással rendelkeznek. Jelen Szerződést Felek annak áttanulmányozása és értelmezése után, mint akaratukkal mindenben megegyezőt írták alá.

Mellékletek:

Jelen Szerződés elválaszthatatlan mellékletét képezik az alábbi dokumentumok:

**1. számú melléklet**: Ingatlan tulajdoni lap

**2. számú melléklet:** Változási vázrajz

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tiszavasvári Város **ÖNKORMÁNYZATA**  képviseli: Szőke Zoltán  beosztás: polgármester  TULAJDONOS  Budapest, 2022. év [\*] hónap [\*] napján | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság**  képviseli: Vásárhelyi Tibor pál  beosztás: ügyvezető  FöLDHASZNÁLÓ  Budapest, 2022. év [\*]. hónap [\*].napján |

|  |
| --- |
|  |
|  |
|  |